**Martinius Kleve Stenshorne** (født 2006) er en norsk racerfører fra Hokksund i Øvre Eiker. Han kjørte i tidlige år for NMK Modum & Sigdal. Stenshorne ble kåret til årets bilsportstalent 2021 av Norges Bilsportforbund. De siste årene[*når?*] har han konkurrert i Formula Regional European Championship by Alpine i Italia.

Som 15-åring ble han kåret som vinner av den prestisjefylte konkurransen Bilsporttalentet 2021 og fikk prisen på 300 000,- kr. I 2023 mottok han Petter Solberg-stipendet på 150 000,- kr.

Faren Martin Stenshorne og bestefaren Arne Martinius Stenshorne var begge rallyførere på høyt norsk nivå. Martinius Stenshorne fikk sin første gokart i 2010 og vant i 2015 norgescupen i Cadetti-klassen. Fra 2016 kjørte han i Mini-klassen i Norge og testkjørte i Italia for Serafini Racing med FK-kart. Fra 2017 kjørte han for Gamoto og CRG, han fikk 3 pallplasser det året. I 2018 ble det andre plass i Champions Cup. 1. plass i WSK Super Master Series, WSK Open Cup og det italienske mesterskapet for Parolin Racing Team. Han skiftet til OKJ-klassen og fikk en rekke gode plasseringer de neste årene.

Fra 2020 kjørte Stenshorne for Rosberg Racing Acadamy-teamet og vant den 25. vintercupen, South Garda. I OK-kategorien i 2021 var han rookie (nykommer) og fra 2022 kjørte han Formel 4-klassen i Formula 4 UAE Championship, det endte med en 10. plass. Han kjørte også for det nederlandske teamet Van Amersfoort Racing. I 2022 ble det en 7. plass i det italienske F4-mesterskapet.

Han kjører nå for franske R-ace GP. I det første løpet i 2023-sesongen på Imola-banen hadde han pole posisjon, raskeste runde og vant. Han hadde pole posisjon og raskeste runde i runde 3 og 5. Seier fikk han også i begge løpene i runde 3 (Hungaroring) og i runde 5 (Mugello). I tillegg har han vært beste "Rookie" i 13 av sesongens 20 løp. I juli i løp 10, på Mugello-banen i Italia, hadde Stenshorne et dramatisk krasj ved målpassering, men han gikk selv ut av vraket. Han avsluttet med seier i det 20. og siste løpet i sesongen på Hockenheimring.

Totalt tok han en andreplass i Formula Regional by Alpine 2023 og han ble også kåret til beste nykommer (rookie) dette året.

Stenshorne testet en Formel 3-bil for aller første gang høsten 2023, og han kjører Formel 3 i 2024-sesongen. I de to første løpene på Bahrain International Circuit i Sakhir ble det 11 og 14 plassering før det ble en seier på Melbourne Grand Prix Circuit i Australia.

Referanser
----------

1. 1 2   Store norske leksikon, «Martinius Stenshorne», verkets språk norsk, utgitt 26. desember 2021, besøkt 4. august 2023, «FØDT 2. februar 2006, Hokksund»[Hentet fra Wikidata]
2. ↑  Hansen, Frode Næss (21. april 2023). «Martinius Stenshorne». *Store norske leksikon* **(norsk)**. Besøkt 23. juli 2023.
3. ↑  «NBF Bilsportgalla 2021: Mange KNA-utøvere på pallen». *KNA*. Besøkt 10. januar 2024.
4. ↑  Hagen, Simen Næss (3. desember 2023). «Rekordmange på plass – slik oppsummerer vi bilsportens festaften». *www.parcferme.no*. Besøkt 10. januar 2024.
5. 1 2  «Home | Martinius Stenshorne Racing». *Martinius Stenshorne* **(norsk)**. Besøkt 23. juli 2023.
6. ↑  «MSN». *www.msn.com*. Besøkt 23. juli 2023.
7. ↑  «Martinius Stenshorne Statistics and Results | Motorsport Stats». *motorsportstats.com*. Besøkt 23. juli 2023.
8. ↑  «STENSHORNE 2023». *Formula Regional by Alpine* **(italiensk)**. Besøkt 7. november 2023.
9. ↑  Stenløs, Joakim (14. oktober 2023). «(+) Martinius (17) tar nye steg mot Formel 1-drømmen». *Drammens Tidende* **(norsk)**. Besøkt 15. oktober 2023.
10. ↑  «Martinius Stenshorne blir Formel 3-fører». *www.vg.no*. 16. november 2023. Besøkt 16. november 2023.

Eksterne lenker
---------------

* (en) Offisielt nettsted Rediger på Wikidata

* (en) Martinius Stenshorne – kategori av bilder, video eller lyd på Commons Rediger på Wikidata
* (en) Martinius Stenshorne – Motorsport Stats Rediger på Wikidata
* Martinius Stenshorne på Facebook Rediger på Wikidata

* Martinius Stenshorne på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |